《和陈敬则寄赠二首 其二》
元代·刘崧

怜君壮岁好容颜，肥遁高情不可攀。放棹有时歌绿水，持杯长日对青山。

芙蓉亭馆秋风早，杨柳池塘夜月閒。吟取新诗三百首，遗音犹许继重删。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。